钦定古今图书集成/明伦汇编/官常典/第005卷 > 易经 > 《屯卦》
## 钦定古今图书集成/明伦汇编/官常典/第005卷 > 易经 > 《屯卦》

六四：乘马班如，求婚媾，往吉，无不利。

〈程传〉六四，以柔顺居近君之位，得于上者也。而其才不足以济屯，故欲进而复止，“乘马班如”也。己既不足以济时之屯，若能求贤以自辅，则可济矣。初阳刚之贤，乃是正应己之婚媾也。若求此阳刚之婚媾，往与共辅阳刚中正之君，济时之屯则“吉”而无所不利也。居公卿之位，己之才虽不足以济时之屯，若能求在下之贤亲而用之，何所不济哉。

《象》曰：“求而往”，明也。

〈程传〉“知己不足求，贤辅而后往”，可谓明矣。